
SÚHRN CHARAKTERISTICKÝCH VLASTNOSTI LIEKU

1.	NÁZOV VETERINÁRNEHO LIEKU

AviGate ND QV4 lyofilizát na okulonazálnu suspenziu/použitie v pitnej vode pre kurčatá


2.	KVALITATÍVNE A KVANTITATÍVNE ZLOŽENIE

Každá dávka obsahuje:

Účinné látky:
Vírus Newcastleskej choroby, kmeň QV4, živý	106.0 to 107.0 EID50*

*50% infekčná dávka v embryonovaných vajciach

Pomocné látky:

	Kvalitatívne zloženie pomocných látok a iných zložiek

	Dextrán 40 

	Povidón

	Peptón

	Monohydrát L-glutamátu sodného

	Dihydrogenfosforečnan draselný

	Hydroxid draselný

	Voda na injekcie



Belavý až sivobiely lyofilizát.


3.	KLINICKÉ ÚDAJE

3.1	Cieľové druhy

Kurčatá (brojler, budúca nosnica a budúca chovná hydina)

3.2	Indikácie na použitie pre každý cieľový druh

Na aktívnu imunizáciu kurčiat od jedného dňa na prevenciu úmrtnosti a zníženie klinických príznakov spôsobených vírusom Newcastleskej choroby (ND).

Nástup imunity: 3 týždne po vakcinácii.
[bookmark: _Hlk128137463]Trvanie imunity: 6 týždňov po vakcinácii.

3.3	Kontraindikácie

Žiadne.

3.4	Osobitné upozornenia

Vakcinovať len zdravé zvieratá.

3.5	Osobitné opatrenia na používanie

Osobitné opatrenia na bezpečné používanie pri cieľových druhoch:
Vakcinované kurčatá môžu vylučovať vakcinačný kmeň počas obdobia 28 dní po vakcinácii. Vakcinačný kmeň sa môže rozšíriť na vnímavé, nevakcinované vtáky. Mali by sa zaviesť vhodné veterinárne a chovateľské opatrenia na zamedzenie šírenia na vnímavé vtáky. Musí sa zabrániť priamemu kontaktu medzi vakcinovanými a nevakcinovanými vtákmi  počas najmenej 28 dní po vakcinácii. Rozšírenie vakcíny na nevakcinované vtáky nespôsobuje klinické príznaky ani ochorenie. Všetky vtáky v kŕdli by mali byť vakcinované súčasne.

Osobitné opatrenia, ktoré má urobiť osoba podávajúca liek zvieratám:
[bookmark: _Hlk192768256]Vakcína môže u ľudí spôsobiť mierny, prechodný zápal spojiviek. Keďže táto vakcína bola pripravená zo živých atenuovaných mikroorganizmov, mali by sa prijať príslušné opatrenia na zabránenie kontaminácie osôb, ktoré manipulujú s veterinárnym liekom a iných osôb prichádzajúcich do kontaktu s veterinárnym liekom. Patria sem osobné ochranné prostriedky skladajúce sa z rukavíc a ochranných okuliarov/štítov na tvár, ktoré sa majú nosiť pri manipulácii s veterinárnym liekom a pri umývaní a dezinfekcii rúk po podaní vakcíny. Osoby, ktoré prichádzajú do kontaktu s vakcinovanými kurčatami, by mali dodržiavať všeobecné zásady hygieny (výmena odevu, nosenie rukavíc, čistenie a dezinfekcia obuvi) a byť obzvlášť obozretní pri manipulácii so živočíšnym odpadom a podstielkou od nedávno vakcinovaných kurčiat.

Osobitné opatrenia na ochranu životného prostredia:
Neuplatňujú sa.

3.6	Nežiaduce účinky

Kurčatá (brojler, budúca nosnica a budúca chovná hydina):

Nie sú známe.

[bookmark: _Hlk66891708]Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Hlásenia sa majú zasielať prednostne prostredníctvom veterinárneho lekára buď držiteľovi rozhodnutia o registrácii alebo príslušnému národnému orgánu prostredníctvom národného systému hlásenia. Príslušné kontaktné údaje sa nachádzajú v písomnej informácii pre používateľov.

3.7	Použitie počas gravididy, laktácie, znášky

Bezpečnosť veterinárneho lieku nebola potvrdená počas znášky.

Nosnice:
Nepoužívať pri nosniciach počas znášky a počas 4 týždňov pred začiatkom znášky.

3.8	Interakcie s inými liekmi a ďalšie formy interakcií

Nie sú dostupné informácie o bezpečnosti a účinnosti tejto vakcíny, ak je použitá s iným veterinárnym liekom. Rozhodnutie o použití tejto vakcíny pred alebo po podaní iného veterinárneho lieku musí byť preto vykonané na základe zváženia jednotlivých prípadov.

3.9	Cesty podania a dávkovanie

Na okulonazálne použitie alebo na použitie v pitnej vode.

Vakcína sa môže podať jednodňovým a starším kurčatám okulonazálne kvapkaním do očí a nozdier alebo hrubým sprejom. Vakcína sa môže podávať kurčatám od  7. dňa  života a starším pitnou vodou. Aby sa minimalizoval stres vtákov počas horúceho počasia, je vhodné vykonať vakcináciu skoro ráno v najchladnejšom čase.

Okulonazálne použitie:
Na podávanie očnou instiláciou sa odporúča použiť pipetu kalibrovanú na podanie jednej dávky rekonštituovanej vakcíny s objemom 0,05 ml. Na rekonštitúciu vakcíny použiť 50 ml studenej destilovanej vody alebo čerstvej, studenej, dechlórovanej vody z vodovodu na 1 000 dávok. Pred použitím dobre premiešať vodu s vakcínou.

Pri podávaní hrubým sprejom pomocou ručného alebo poloautomatického zariadenia, v rozprašovacej skrinke alebo v rade automatických rozprašovačov sa uistiť, že je zariadenie čisté a bez zvyškov dezinfekčného prostriedku alebo usadenín. Aplikovať iba hrubý sprej. Kvapôčky by mali mať veľkosť najmenej 100 až 150 mikrometrov. Vypočítať objem vody potrebnej na vakcináciu vtákov podľa použitej trysky a ďalších parametrov podľa pokynov dodávateľa zariadenia.

Pre manuálny alebo poloautomatický postrek sa odporúča 200 ml vody na 1 000 dávok. Suspenzia vakcíny sa má rovnomerne rozprášiť na správny počet kurčiat zo vzdialenosti 30 – 40 cm pomocou hrubého spreju, najlepšie keď kurčatá sedia spolu v tlmenom svetle. Počas postreku by mali byť sálavé ohrievače a vetranie vypnuté.
Na podávanie v rozprašovači alebo v automatickom rozprašovači nainštalovať trysku vhodnej veľkosti a podľa potreby upraviť tlak. Nastaviť rozprašovací vakcinátor podľa veľkosti boxov pre kurčatá a rýchlosti dopravného pásu. Pravidelne kontrolovať, či je celý povrch boxov pre kurčatá rovnomerne a úplne pokrytý postrekom, napríklad vložením savého papiera do prázdneho boxu. Po postriekaní nechať kurčatá v boxoch aspoň 20 minút, aby sa optimalizoval účinok a aby sa vysušili.

Použitie v pitnej vode pre budúce nosnice a budúce chovné kurčatá:
Jedna dávka vakcíny sa má podať pitnou vodou od 7. dňa života.
Pred vakcináciou by sa nemala kurčatám podávať voda, aby boli smädné. Doba zadržania vody závisí od podnebia. Zadržanie vody by malo trvať čo najkratšie, minimálne 30 minút.
Vakcína sa má rekonštituovať v dechlórovanej pitnej vode alebo destilovanej vode. Množstvo vody by sa malo vypočítať na základe priemernej spotreby vody kŕdľa počas predchádzajúcich 4 dní pred vakcináciou. Vypočítať množstvo vody potrebné na to, aby sa vakcína spotrebovala najneskôr do 2 hodín.

3.10	Príznaky predávkovania (a ak je to potrebné, núdzové postupy, antidotá)

Po podaní 10-násobnej dávky sa nepozorovali žiadne nežiaduce reakcie.

3.11	Osobitné obmedzenia používania a osobitné podmienky používania vrátane obmedzení používania antimikrobiálnych a antiparazitických veterinárnych liekov s cieľom obmedziť riziko vzniku rezistencie

[bookmark: _Hlk214467482]Pri tomto veterinárnom lieku sa vyžaduje uvoľnenie šarže oficiálnym kontrolným úradom v súlade s národnými požiadavkami.

3.12	Ochranné lehoty

0 dní.


4.	IMUNOLOGICKÉ ÚDAJE

[bookmark: _GoBack]4.1	ATCvet kód: QI01AD06

Vakcína je určená na stimuláciu aktívnej imunity proti vírusu Newcastleskej choroby.




5.	FARMACEUTICKÉ INFORMÁCIE

5.1	Závažné inkompatibility

[bookmark: _Hlk116646036]Tento veterinárny liek nemiešať s iným veterinárnym liekom.

Nie sú dostupné žiadne informácie o možných interakciách alebo inkompatibilitách tohto veterinárneho lieku podávaného perorálne zmiešaním s pitnou vodou obsahujúcou iné látky používané v pitnej vode.

5.2	Čas použiteľnosti

Čas použiteľnosti veterinárneho lieku zabaleného v neporušenom obale: 1 rok.
Čas použiteľnosti po rekonštitúcii podľa návodu: 2 hodiny.

5.3	Osobitné upozornenia na uchovávanie

Uchovávať v chladničke (2 C–8 C).
Neuchovávať v mrazničke.
Chrániť pred svetlom.

5.4	Charakter a zloženie vnútorného obalu

Sklenené liekovky (typ I) obsahujúce 1 000, 2 500 alebo 5 000 dávok, uzavreté gumovou zátkou a zapečatené hliníkovým uzáverom.

Kartónová škatuľa s 10 liekovkami po 1 000 dávkach
Kartónová škatuľa s 10 liekovkami po 2 500 dávkach
Kartónová škatuľa s 10 liekovkami po 5 000 dávkach

Na trh nemusia byť uvedené všetky veľkosti balenia.

5.5	Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov

Lieky sa nesmú likvidovať prostredníctvom odpadovej vody ani odpadu v domácnostiach.

Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek.


6.	NÁZOV DRŽITEĽA ROZHODNUTIA O REGISTRÁCII

Huvepharma


7.	REGISTRAČNÉ ČÍSLO(A)

97/039/DC/25-S


8.	DÁTUM PRVEJ REGISTRÁCIE

Dátum prvej registrácie: 


9.	DÁTUM POSLEDNEJ REVÍZIE SÚHRNU CHARAKTERISTICKÝCH VLASTNOSTÍ LIEKU



10.	KLASIFIKÁCIA VETERINÁRNEHO LIEKU

Výdaj lieku je viazaný na veterinárny predpis.

[bookmark: _Hlk73467306]Podrobné informácie o veterinárnom lieku sú dostupné v databáze liekov Únie (https://medicines.health.europa.eu/veterinary).


	ÚDAJE, KTORÉ MAJÚ BYŤ UVEDENÉ NA VONKAJŠOM OBALE

{KARTONOVÁ ŠKATUĽA S 10  LIEKOVKAMI}



1.	NÁZOV VETERINÁRNEHO LIEKU

AviGate ND QV4 lyofilizát na okulonazálnu suspenziu/použitie v pitnej vode


2.	OBSAH ÚČINNÝCH LÁTOK

Vírus Newcastleskej choroby, kmeň QV4, živý	106.0 až 107.0 EID50/dávka


3.	VEĽKOSŤ BALENIA

10 x 1 000 dávok
10 x 2 500 dávok
10 x 5 000 dávok


4.	CIEĽOVÉ DRUHY

Kurčatá


5.	CESTY PODANIA

Na okulonazálne použitie alebo na použitie v pitnej vode


6.	OCHRANNÉ LEHOTY

Ochranné lehoty: 0 dní.


7.	DÁTUM EXSPIRÁCIE

Exp. {mm/rrrr}
Po rekonštitúcii spotrebovať do 2 hodín.


8.	OSOBITNÉ PODMIENKY NA UCHOVÁVANIE

Uchovávať v chladničke (2C–8 C).
Neuchovávať v mrazničke.
Chrániť pred svetlom.


9.	OZNAČENIE „PRED POUŽITÍM SI PREČÍTAJTE PÍSOMNÚ INFORMÁCIU PRE POUŽÍVATEĽOV“

Pred použitím si prečítajte písomnú informáciu pre používateľov.


10.	OZNAČENIE „LEN PRE ZVIERATÁ“

Len pre zvieratá.


11.	OZNAČENIE „UCHOVÁVAŤ MIMO DOHĽADU A DOSAHU DETÍ“

Uchovávať mimo dohľadu a dosahu detí.


12.	NÁZOV DRŽITEĽA ROZHODNUTIA O REGISTRÁCII

Huvepharma


13.	REGISTRAČNÉ ČÍSLO (ČÍSLA)

97/039/DC/25-S


14.	ČÍSLO VÝROBNEJ ŠARŽE

Lot {číslo}




MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

SKLENENÁ  LIEKOVKA S 1 000 ALEBO 2 500 ALEBO 5 000 DÁVKAMI

1.	NÁZOV VETERINÁRNEHO LIEKU

AviGate ND QV4


2.	KVANTITATÍVNE ÚDAJE O ÚČINNÝCH LÁTKACH

Vírus Newcastleskej choroby, kmeň QV4, živý	106.0 až 107.0 EID50/dávka

1 000 dávok
2 500 dávok
5 000 dávok


3.	ČÍSLO ŠARŽE

Lot {číslo}


4.	DÁTUM EXSPIRÁCIE

Exp. {mm/rrrr}
Po rekonštitúcii spotrebovať do 2 hodín.


PÍSOMNÁ INFORMÁCIA PRE POUŽÍVATEĽOV


1.	Názov veterinárneho lieku

AviGate ND QV4 lyofilizát na okulonazálnu suspenziu/použitie v pitnej vode pre kurčatá.


2.	Zloženie

Každá dávka obsahuje:

Účinné látky:
Vírus Newcastleskej choroby, kmeň QV4, živý	106.0 to 107.0 EID50*

*50% infekčná dávka v embryonovaných vajciach

Belavý až sivobiely lyofilizát.


3.	Cieľové druhy

Kurčatá (brojler, budúca nosnica a budúca chovná hydina)


4.	Indikácie na použitie

Na aktívnu imunizáciu kurčiat od jedného dňa na prevenciu úmrtnosti a zníženie klinických príznakov spôsobených vírusom Newcastleskej choroby (ND).

Nástup imunity: 3 týždne po vakcinácii.
Trvanie imunity: 6 týždňov po vakcinácii.


5.	Kontraindikácie

Žiadne.


6.	Osobitné upozornenia

Osobitné upozornenia:
Vakcinovať len zdravé zvieratá.

Osobitné opatrenia na bezpečné používanie pri cieľových druhoch:
Vakcinované kurčatá môžu vylučovať vakcinačný kmeň počas obdobia 28 dní po vakcinácii. Vakcinačný kmeň sa môže rozšíriť na vnímavé, nevakcinované vtáky. Mali by sa zaviesť vhodné veterinárne a chovateľské opatrenia na zamedzenie šírenia na vnímavé vtáky. Musí sa zabrániť priamemu kontaktu medzi vakcinovanými a nevakcinovanými vtákmi počas najmenej 28 dní po vakcinácii. Rozšírenie vakcíny na nevakcinované vtáky nespôsobuje klinické príznaky ani ochorenie. Všetky vtáky v kŕdli by mali byť vakcinované súčasne.

Osobitné opatrenia, ktoré má urobiť osoba podávajúca liek zvieratám:
Vakcína môže u ľudí spôsobiť mierny, prechodný zápal spojiviek. Keďže táto vakcína bola pripravená zo živých atenuovaných mikroorganizmov, mali by sa prijať príslušné opatrenia na zabránenie kontaminácie osôb, ktoré manipulujú s veterinárnym liekom a iných osôb prichádzajúcich do kontaktu s veterinárnym liekom. Patria sem osobné ochranné prostriedky skladajúce sa z rukavíc a ochranných okuliarov/štítov na tvár, ktoré sa majú nosiť pri manipulácii s veterinárnym liekom a pri umývaní a dezinfekcii rúk po podaní vakcíny. Osoby, ktoré prichádzajú do kontaktu s vakcinovanými kurčatami, by mali dodržiavať všeobecné zásady hygieny (výmena odevu, nosenie rukavíc, čistenie a dezinfekcia obuvi) a byť obzvlášť obozretní pri manipulácii so živočíšnym odpadom a podstielkou od nedávno vakcinovaných kurčiat.

Nosnice:
Bezpečnosť veterinárneho lieku nebola potvrdená počas znášky.
Nepoužívať pri nosniciach počas znášky a počas 4 týždňov pred začiatkom znášky.

Interakcie s inými liekmi a ďalšie formy interakcií:
Nie sú dostupné informácie o bezpečnosti a účinnosti tejto vakcíny, ak je použitá s iným veterinárnym liekom. Rozhodnutie o použití tejto vakcíny pred alebo po podaní iného veterinárneho lieku musí byť preto vykonané na základe zváženia jednotlivých prípadov.

Predávkovanie:
Po podaní 10-násobnej dávky sa nepozorovali žiadne nežiaduce reakcie.

Osobitné obmedzenia používania a osobitné podmienky používania:
Pri tomto veterinárnom lieku sa vyžaduje uvoľnenie šarže oficiálnym kontrolným úradom v súlade s národnými požiadavkami.

Závažné inkompatibility:
Tento veterinárny liek nemiešať s iným veterinárnym liekom.
Nie sú dostupné žiadne informácie o možných interakciách alebo inkompatibilitách tohto veterinárneho lieku podávaného perorálne zmiešaním s pitnou vodou obsahujúcou iné látky používané v pitnej vode.


7.	Nežiaduce účinky

Kurčatá (brojler, budúca nosnica a budúca chovná hydina):

Nie sú známe.

Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Ak zistíte akékoľvek nežiaduce účinky, aj tie, ktoré ešte nie sú uvedené v tejto písomnej informácii pre používateľov, alebo si myslíte, že veterinárny liek je neúčinný, kontaktujte v prvom rade veterinárneho lekára. Nežiaduce účinky môžete oznámiť aj držiteľovi rozhodnutia o registrácii prostredníctvom kontaktných údajov na konci tejto písomnej informácie alebo prostredníctvom národného systému hlásenia: 
Ústav štátnej kontroly veterinárnych biopreparátov a liečiv
Biovetská 34
949 01 Nitra
Slovenská republika
Tel.: +421 37 69 33 541
e-mail: neziaduce_ucinky@uskvbl.sk
Webová stránka: www.uskvbl.sk časť Farmakovigilancia


8.	Dávkovanie pre každý druh, cesty a spôsob podania lieku

Na okulonazálne použitie alebo na použitie v pitnej vode.

Vakcína sa môže podať jednodňovým a starším kurčatám okulonazálne kvapkaním do očí a nozdier alebo hrubým sprejom. Vakcína sa môže podávať kurčatám od 7. dňa života  a starším pitnou vodou. Aby sa minimalizoval stres vtákov počas horúceho počasia, je vhodné vykonať vakcináciu skoro ráno v najchladnejšom čase.


9.	Pokyn o správnom podaní

Okulonazálne použitie:
Na podávanie očnou instiláciou sa odporúča použiť pipetu kalibrovanú na podanie jednej dávky rekonštituovanej vakcíny s objemom 0,05 ml. Na rekonštitúciu vakcíny použiť 50 ml studenej destilovanej vody alebo čerstvej, studenej, dechlórovanej vody z vodovodu na 1 000 dávok.Pred použitím dobre premiešať vodu s vakcínou.

Pri podávaní hrubým sprejom pomocou ručného alebo poloautomatického zariadenia, v rozprašovacej skrinke alebo v rade automatických rozprašovačov sa uistiť, že je zariadenie čisté a bez zvyškov dezinfekčného prostriedku alebo usadenín. Aplikovať iba hrubý sprej. Kvapôčky by mali mať veľkosť najmenej 100 až 150 mikrometrov.Vypočítať objem vody potrebnej na vakcináciu vtákov podľa použitej trysky a ďalších parametrov podľa pokynov dodávateľa zariadenia.

Pre manuálny alebo poloautomatický postrek sa odporúča 200 ml vody na 1 000 dávok. Suspenzia vakcíny sa má rovnomerne rozprášiť na správny počet kurčiat zo vzdialenosti 30 – 40 cm pomocou hrubého spreju, najlepšie keď kurčatá sedia spolu v tlmenom svetle. Počas postreku by mali byť sálavé ohrievače a vetranie vypnuté. Na podávanie v rozprašovači alebo v automatickom rozprašovači nainštalujte trysku vhodnej veľkosti a podľa potreby upraviť tlak. Nastaviť rozprašovací vakcinátor podľa veľkosti boxov pre kurčatá a rýchlosti dopravného pásu. Pravidelne kontrolovať, či je celý povrch boxov pre kurčatá rovnomerne a úplne pokrytý postrekom, napríklad vložením savého papiera do prázdneho boxu. Po postriekaní nechať kurčatá v boxoch aspoň 20 minút, aby sa optimalizoval účinok a aby sa vysušili.

Použitie v pitnej vode pre budúce nosnice a budúce chovné kurčatá:
Jedna dávka vakcíny sa má podať pitnou vodou od 7. dňa života. Pred vakcináciou by sa nemala kurčatám podávať voda, aby boli smädné. Doba zadržania vody závisí od podnebia. Zadržanie vody by malo trvať čo najkratšie, minimálne 30 minút. Vakcína sa má rekonštituovať v dechlórovanej pitnej vode alebo destilovanej vode. Množstvo vody by sa malo vypočítať na základe priemernej spotreby vody kŕdľa počas predchádzajúcich 4 dní pred vakcináciou. Vypočítať množstvo vody potrebné na to, aby sa vakcína spotrebovala najneskôr do 2 hodín.


10.	Ochranné lehoty

0 dní.


11.	Osobitné opatrenia na uchovávanie

Uchovávať mimo dohľadu a dosahu detí.

Uchovávať v chladničke (2 C–8 C).
Neuchovávať v mrazničke.
Chrániť pred svetlom.

Nepoužívať tento veterinárny liek po dátume exspirácie uvedenom na škatuli a po Exp. Dátum exspirácie sa vzťahuje na posledný deň v uvedenom mesiaci.

Čas použiteľnosti po rekonštitúcii podľa návodu: 2 hodiny.


12.	Špeciálne opatrenia na likvidáciu

Lieky sa nesmú likvidovať prostredníctvom odpadovej vody ani odpadu v domácnostiach.
Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek. Tieto opatrenia majú pomôcť chrániť životné prostredie.

O spôsobe likvidácie liekov, ktoré už nepotrebujete, sa poraďte s veterinárnym lekárom alebo lekárnikom.


13.	Klasifikácia veterinárnych liekov

Výdaj lieku je viazaný na veterinárny predpis.


14.	Registračné čísla a veľkosti balenia

97/039/DC/25-S

Veľkosti balenia:
10 x 1 000 dávok
10 x 2 500 dávok
10 x 5 000 dávok

Na trh nemusia byť uvedené všetky veľkosti balenia.


15.	Dátum poslednej revízie písomnej informácie pre používateľov


Podrobné informácie o veterinárnom lieku sú dostupné v databáze liekov Únie (https://medicines.health.europa.eu/veterinary).


16.	Kontaktné údaje

[bookmark: _Hlk73552578]Držiteľ rozhodnutia o registrácii:
Huvepharma
Uitbreidingstraat 80
2600 Antwerpy
Belgicko
Tel: +32 3 2881849

Výrobca zodpovedný za uvoľnenie šarže:
Biovet AD
39, Petar Rokov Street
Peshtera 4550
Bulharsko

Miestni zástupcovia a kontaktné údaje na hlásenie podozrenia na nežiaduce účinky:
Cymedica SK, spol. s r.o.
Družstevná 1415/8
960 01 Zvolen
Slovensko
Tel.: +421 45 540 00 40
Email: info@cymedica.sk

